CELEX: 62022CN0192
Language: fi
Date: 2022-03-11 00:00:00
Title: Asia C-192/22: Ennakkoratkaisupyyntö, jonka Bundesarbeitsgericht (Saksa) on esittänyt 11.3.2022 – FI v. Bayerische Motoren Werke AG

7.6.2022   
            
            
               FI
            
            
               Euroopan unionin virallinen lehti
            
            
               C 222/17
            
         
      Ennakkoratkaisupyyntö, jonka Bundesarbeitsgericht (Saksa) on esittänyt 11.3.2022 – FI v. Bayerische Motoren Werke AG
      (Asia C-192/22)
      (2022/C 222/28)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesarbeitsgericht
      
         Pääasian asianosaiset
      
      
         Revision-menettelyn valittaja: FI
      
         Revision-menettelyn vastapuoli: Bayerische Motoren Werke AG
      
         Ennakkoratkaisukysymykset
      
      
                  1)
               
               
                  Onko direktiivin 2003/88/EY (1) 7 artikla tai Euroopan unionin perusoikeuskirjan 31 artiklan 2 kohta esteenä lomista annetun liittovaltion lain (Bundesurlaubsgesetz) 7 §:n 3 momentin kaltaisen kansallisen säännöksen tulkitsemiselle siten, että osa-aikaeläkejärjestelmään kuuluvan työsuhteen mukaisessa työskentelyvaiheessa saatu työntekijän palkallista vuosilomaa koskeva oikeus, jota ei ole vielä käytetty, raukeaa vapaallaolovaiheessa lomavuoden päättyessä tai myöhempänä ajankohtana?
                  Jos unionin tuomioistuin vastaa edelliseen kysymykseen kieltävästi:
               
            
                  2)
               
               
                  Onko direktiivin 2003/88/EY 7 artikla tai Euroopan unionin perusoikeuskirjan 31 artiklan 2 kohta esteenä lomista annetun liittovaltion lain 7 §:n 3 momentin kaltaisen kansallisen säännöksen tulkitsemiselle siten, että palkallista vuosilomaa koskeva työntekijän oikeus, jota ei ole vielä käytetty ja joka syntyy lomavuoden kuluessa työntekijän siirtyessä osa-aikaeläkejärjestelmään kuuluvassa työsuhteessa työskentelyvaiheesta vapaallaolovaiheeseen, raukeaa lomavuoden päättyessä tai myöhempänä ajankohtana, jos työnantaja – joka ei ole täyttänyt yhteistyövelvoitteitaan lomaoikeuden toteutumisen yhteydessä – on hyväksynyt työntekijän pyynnöstä koko vuosiloman pidettäväksi välittömästi vapaallaolovaiheen alkamista edeltävällä ajanjaksolla, mutta jos lomaoikeutta ei voitu käyttää – ainakaan osittain –, koska loman myöntämisen jälkeen työntekijästä tuli sairauden takia työkyvytön?
               
            
         (1)  Tietyistä työajan järjestämistä koskevista seikoista 4.11.2003 annettu Euroopan parlamentin ja neuvoston direktiivi 2003/88/EY(EUVL 2003, L 299, s. 9).